钦定古今图书集成/明伦汇编/氏族典/第035卷 > 《廖用贤尚友录》 > 龚慎仪
## 钦定古今图书集成/明伦汇编/氏族典/第035卷 > 《廖用贤尚友录》 > 龚慎仪

按《邵武府志》：“慎仪，字世则，仕南唐为礼部侍郎。宋开
宝初入贡，太祖命赍书往招，岭南被执，汉亡得归。后
随李主归宋，以驾部郎为歙州刺史。有卢绛者，欲据
福建，领数千众，由新安入歙，约慎仪开城降，慎仪不
听。已而城陷，绛拥众入，慎仪朝服坐堂，目不顾绛，绛
曰：‘闻公素有筹略，特请公为谋主’。慎仪厉声曰：‘吾已
受宋朝真命，虽一日失援，肯从若为叛耶’？”绛怒杀之，
举家被害。二女被掳，后缢死于邑之香岩寺。